ai4bharat/Pralekha huggingface dataset:
نوجوانوں کے امور اور کھیل کود کی وزارت
کھیلوں کے وزیر جناب کرن رجیجو نے بڈاپیسٹ گرانڈ سلیم سے قبل ہندوستانی جوڈو ٹیم کے ارکان سے ملاقات کی؛ انہوں نے جوڈو کو ایک ایسا کھیل بتایا، جس کو ترجیح دی جاتی ہے
نئی دہلی، 19 اکتوبر 2020، کھیلوں کے وزیر جناب کرن رجیجو نے نے بڈاپیسٹ گرانڈ سلیم کے لئے ہنگری روانگی سے قبل ہندوستانی جوڈو ٹیم کے ارکان سے اپنی رہائش گا پر ملاقات کی۔ اکتوبر 23 اور اکتوبر 25 کے درمیان منعقد کئے جانے والے ان کھیلوں میں اولمپک کی اہلیت کے لئے شرکت کی جاتی ہے۔اس ٹیم میں پانچ جوڈو کھلاڑی اور کوچ جیون شرما شامل ہیں۔
کھیلوں کے وزیر نے ٹورنامنٹ میں اس ٹیم کی کامیابی کے لئے نیک خواہشات کا اظہار کیا اور کہا کہ 2024 اور 2028 کے اولمپکس کے لئے ایک مضبوط باصلاحیت کھلاڑیوں کا پول تیار کرنےکے لئے تیاریاں جاری ہیں۔انہوں نے کہا کہ ’’یہ ٹیم آج ہنگری کے لئے روانہ ہورہی ہے اور مجھے امید ہے کہ اس میں کچھ اتھلیٹ کامیاب ہوں گے۔ جوڈو ہمارے لئے ایک ترجیح والا کھیل ہے اور ہم تربیت سہولتوں اور کوچز دونوں کے معاملے میں اپنی صلاحیت میں اضافہ کریں گے۔ ہم نوجوان ایتھلیٹس کا ایک ایسا باصلاحیت پول تیار کرنے کے لئے پوری مدد فراہم کریں گے جو 2024 اور 2028 کے اولمپکس میں مقابلہ کرسکے۔ ہم فیڈریشن کے ساتھ مزید مفصل نقش راہ اور آئندہ منصوبے پر بات چیت کریں گے‘‘۔
کورونا وائرس عالمی وبا کی وجہ سے ملک گیر لاک ڈاؤن نافذ کئے جانے کے بعد سے یہ پہلا ٹورنامنٹ ہے جس میں ہندوستانی جوڈو کھلاڑی شرکت کریں گے۔ کورونا عالمی وبا کی وجہ سے تربیت اور بین الاقوامی ہوائی سفر ملتوی کردیئے گئے تھے۔ جسلین سنگھ سینی عالمی سطح پر مردوں کے جوڈو میں 56 ویں نمبر پر ہیں اور آئندہ سال کے اولمپک میں ان کی کامیابی کے اچھے امکانات ہیں۔ انہوں نے کہا کہ ’’مجھے کے وزیر سے ملاقات کرکے بہت اچھا لگا ہے۔ انہوں نے ہم سے بات کی اور ہمیں معلومات بھی فراہم کرائی جو کہ حقیقت میں بہت مددگار ہے۔ جوڈو کی پوری برادری کی طرف سے میں کھیلوں کے وزیر ، اسپورٹس اتھارٹی آف انڈیا اور جوڈو فیڈریشن آف انڈیا کا شکریہ ادا کرنا چاہتا ہوں کہ انہوں نے ہمارے لئے یہ انتظام کیا‘‘۔
اس ٹورنامنٹ میں تقریباً 81 ملکوں کے تقریباً 645 کھلاڑی شرکت کریں گے اور ہندوستانی ٹیم کورونا کی وجہ سے اتنی مدت کے بعد کھیلوں میں واپس شرکت کرنے پر جوش و خروش میں ہیں۔ خواتین جوڈو کھلاڑیوں میں سب سے زیادہ رینک والی سشیلا دیوی جو کہ دنیا میں 41 ویں نمبر پر ہیں اور اولمپک میں کامیابی کے لئے پرامید بھی ہیں۔ ان کا کہنا ہے کہ ’’پہلی بار ہم نے کھیلوں کے وزیر سے ملاقات کی ہے اور وہ ہندوستان میں کھیلوں کے فروغ کے لئے بہت کچھ کررہے ہیں۔ ان کی حوصلہ افزائی سے ہمیں بہت تحریک ملی ہے۔ لاک ڈاؤن کے بعد ایک بار پھر کھیلوں میں شرکت کرنا بہت اچھا ہے اور میں ایس اے آئی کا شکریہ ادا کرنا چاہتی ہوں کہ وہ بین الاقوامی مقابلوں میں ہماری شرکت کے لئے مدد کررہے ہیں۔ ہم ان کھیلوں میں پورے جی جان سے کوشش کریں گے‘‘۔
کھیلوں کے وزیر سے ملاقات کرنے والے جوڈو کے دیگر کھلاڑیوں میں تلیکا مان ، اتوار سنگھ اور وجے یادو شامل ہیں۔
۔۔۔۔۔۔۔۔۔۔۔
م ن۔ ا گ۔ن ا۔

U-6545
(Visitor Counter : 92
وزارت خزانہ
کارپوریٹ امور کی وزارت اور مالیاتی انٹیلی جنس یونٹ-انڈیا نے دونوں تنظیموں کے درمیان ڈیٹا کے تبادلہ سے متعلق مفاہمت نامہ پر دستخط کیے
کارپوریٹ امور کی وزارت  اور مالیاتی انٹیلی جنس یونٹ-انڈیا، وزارت خزانہ نے آج دونوں تنظیموں کے درمیان ڈیٹا کے تبادلہ سے متعلق مفاہمت نامہ  پر باقاعدہ طورپر دستخط کر دیے۔ سکریٹری، ایم سی اے، اور ڈائرکٹر  کی موجودگی میں اس مفاہمت پر جناب منوج پانڈے، جوائنٹ سکریٹری، ایم سی اے اور جناب منوج کوشک، ایڈیشنل ڈائرکٹر ایف آئی یو-انڈیا نے دستخط کیے۔
یہ مفاہمت نامہ مؤثر نفاذ کو یقینی بنانے کے لیےڈیٹا کی صلاحیتوں میں اضافہ کرنے کے ایم سی اے اور ایف آئی یو-انڈیا کے وژن کے عین مطابق ہے۔ ایم سی اے 21 ورژن 3 اور فن نیٹ 2.0 کی پیش رفت کی روشنی میں ڈیٹا کے اشتراک کا انتظام کافی اہمیت رکھتا ہے، جس سے انہیں اپنے ریگولیٹری اور سہولت آمیزی کے کام کاج کو بہتر کرنے کے لیے جدید ترین ٹیکنالوجی کو استعمال کرنے کا موقع ملے گا۔ ایم سی اے مرحلہ وار طریقے سے ایم سی اے 21 ورژن 3 کو شروع کرنے کے عمل میں ہے۔ ایف آئی یو-انڈیا موجودہ فن نیٹ 1.0 کو بڑھا کر فن نیٹ 2.0 کرنے کے عمل میں ہے۔
فن نیٹ 2.0 پروجیکٹ قومی اہمیت کا حامل ہے اور منی لانڈرنگ اور متعلقہ جرائم سے نمٹنے میں معلومات جمع کرنے، ان کا تجزیہ کرنے اور پھر یہ معلومات فراہم کرنے میں ٹیکنالوجی کے ذریعے ایف آئی یو-انڈیا کی مدد کرتا ہے۔
تصویر میں : جناب منوج پانڈے، جوائنٹ سکریٹری، ایم سی اے، جناب راجیش ورما، سکریٹری، ایم سی اے، جناب پنکج کمار مشرا، ڈائرکٹر ایف آئی یو-انڈیا اور جناب منوج کوشک، ایڈیشنل ڈائرکٹر ایف آئی یو-انڈیا
یہ مفاہمت نامہ خودکار طریقے سے اور تسلسل کی بنیاد پر ایم سی اے اور ایف آئی یو-انڈیا کے درمیان ڈیٹا اور معلومات کے اشترا ک کی سہولت فراہم کرے گا۔ یہ مخصوص معلومات کے اشتراک میں مدد کرے گا جیسے کہ مشکوک لین دین سے متعلق معلومات، کے وائی سی سے متعلق تفصیلات اور ملک میں رجسٹرڈ کمپنیوں کے مجموعی مالیاتی بیانات۔ ایم او یو اس بات کو یقینی بنائے گا کہ ایم سی اے اور ایف آئی یو-انڈیا کے پاس ریگولیٹری مقاصد کے لیے آسان رابطے موجود ہیں۔ ڈیٹا کے مسلسل تبادلہ کے علاوہ، ایم سی اے اور ایف آئی یو-انڈیا درخواست کی بنیاد پر، چھان بین، جانچ، تفتیش اور قانونی چارہ جوئی کے مقصد سے ایک دوسرے سے اس ڈیٹا کا بھی تبادلہ کریں گے جو ان کے متعلقہ ڈیٹا بیس میں موجود ہے۔
ٹیکنالوجی اور ڈیٹا حکومت کے کم از کم گورنمنٹ اور زیادہ سے زیادہ گورننس کے وژن کو آگے بڑھانے میں اہم رول ادا کریں گے اور ایم سی اے اور ایف آئی یو-انڈیا دونوں ہی اس وژن کو پورا کرنے کے لیے پوری طرح تیار ہیں۔
یہ مفاہمت نامہ دونوں تنظیموں کے درمیان تعاون اور تال میل کے ایک نئے دور کی شروعات ہے۔
وزارت دفاع
مغربی فضائی کمانڈ کے صدر دفتر کے زیر اہتمام مبنی برانسانیت اور آفات راحت رسانی سیمینار
نئی دہلی،14؍مئی، دہلی کے سبرتو پارک میں واقع مغربی فضائی کمانڈ کے صدر دفتر کے زیر اہتمام 14 مئی 2018 کو مبنی بر انسانیت اور آفات راحت رسانی  سیمینار کا انعقاد کیا گیا۔ اس سیمینار کے انعقاد کا مقصد ہندوستان کے شمالی خطوں میں ایچ اے ڈی آر کی صورت حال سے مؤثر طریقے پر نمٹنے کے لئے کئے جاسکنے والے اقدامات پر توجہ مرکوز کرنا ہے۔ انڈین ایئر فورس کی شراکت داری کے علاوہ اس سیمینار میں ہماچل پردیش ، راجستھان ، اتراکھنڈ ، ہریانہ ، پنجاب اور جموں وکشمیر کے سکریٹری سطح کے مندوبین حصہ لے رہے ہیں۔ آفات کی صورت حال میں اہم کارکردگی نبھانے والے این ڈی ایم اے ، این ڈی آر ایف اور آئی ٹی بی پی جیسی تنظیمیں بھی سیمینار میں شرکت کررہی ہیں۔
آفات کی صورت حال میں اکثر انڈین ایئر فورس، وہ تنظیم ہوتی ہے جو سب سے پہلے حرکت میں آتی ہے اور متاثرہ آبادیوں کی مدد کا کام شروع کرتی ہے۔انڈین ایئرفورس ہی ہے جس میں نہ صرف قومی آفات کی صورت میں امدادی کارروائیاں انجام دیں بلکہ بین الاقوامی آفات کی صورت میں بھی اس نے راحت رسانی کا کام کیا ہے۔ اندرون ملک اس کے ذریعے راحت رسانی کے کاموں میں چنئی طوفان کے وقت آپریشن مدد کرنا، اتراکھنڈ میں اچانک آئے سیلاب کے وقت آپریشن راحت ، جموں وکشمیر میں سیلاب متاثرین کی راحت رسانی کے لئے آپریشن میگا راحت اور ہُد ہُد طوفان کے دوران آندھراپردیش میں کئے گئے راحت رسانی کے کام شامل ہیں۔ جبکہ بین الاقوامی سطح کے کام میں یمن میں محصور غیر مقیم ہندوستانیوں کا انخلاء ، نیپال میں آئے زلزلے کے وقت راحت رسانی کے لئے چلائی گئی مہم آپریشن میتری ، فجی میں طوفان متاثرین کو راحت پہنچانا اور سری لنکا میں سیلاب متاثرین کی مدد شامل ہیں۔ زیادہ تر حالات میں مشرقی فضائی کمانڈ کے طیاروں اور عملے نے ان کارروائیوں میں کلیدی کردار ادا کیا ہے۔
اس سیمینار کے ایجنڈے میں آفات بندوبست سے متعلق قومی مطمح نظر اور صلاحیت سازی ، نیز اس سیمینار میں شریک ریاستوں کے لئے آفات راحت رسانی کی سہولتوں میں اضافہ جیسے امور پر تبادلہ خیال بھی شامل ہے۔ سیمینار میں انڈین ایئرفورس کے پلیٹ فارم کو استعمال کرتے ہوئے راحت رسانی کے طریقہ کار پر تبادلہ خیال بھی شامل ہے۔
اس موقع پر اظہاری خیال کرتے ہوئے مشرقی ایئر کمانڈ کے سینئر ایئر اسٹاف افسر ایئر مارشل این جے ایس ڈھلوں نے کہا کہ مجھے امید ہے کہ سیمینار کے اختتام پر ہنگامی صورت حال میں جلد از جلد مؤثر طریقے پر اور کم لاگت میں آفات بندوبست کے کام سے وابستہ سبھی ایجنسیوں کے درمیان ایک واضح افہام وتفہیم کی صورت حال نمودار ہوگی۔
مشرقی ایئرکمانڈ کا صدر دفتر اپنی ماتحتی میں آنے والے علاقوں میں اس طرح کے سیمیناروں اور نمائشوں کا اہتمام کرتا رہتا ہے۔ رواں اعلیٰ سطحی سیمینار جو کہ نئی دہلی کے سبرتو پارک علاقے میں ہورہا ہے ، 15 مئی 2018 کو اختتام پذیر ہوگا۔
۔۔۔۔۔۔۔۔۔۔۔
U-2559
(Visitor Counter : 38
صدر جمہوریہ کا سکریٹریٹ
صدر جمہوریہ ہند نے دادا صاحب پھالکے ایوارڈ پیش کیا
نئی دہلی، 29 دسمبر؍ صدر جمہوریہ ہند جناب رام ناتھ کووند نے آج  راشٹرپتی بھون میں منعقدہ ایک تقریب میں جناب امیتابھ بچن کو دادا صاحب پھالکے ایوارڈ سے نوازا۔
۔ ۔ ۔ ۔ ۔ ۔ ۔ ۔
U. No. 6073
(Visitor Counter : 51
وزیراعظم کا دفتر
وزیراعظم نے ایشیائی کھیل 2022 میں خواتین کے 10 میٹر ایئرپسٹل مقابلے میں پلک کے ذریعے سونے کا تمغہ جیتنے پر خوشی کااظہار کیا
وزیراعظم جناب نریندر مودی نے ہانگژو میں ایشیائی کھیل 2022 میں خواتین کے 10 میٹر ایئرپسٹل مقابلے میں پلک کے ذریعے سونے کا تمغہ جیتنے پر انہیں مبارکباد دی ہے۔
وزیراعظم نے ایکس پر پوسٹ کیا ہے:
’’نشانےبازی میں بھارت کے لیے ایک اور خاص لمحہ!
پلک کی غیرمعمولی کارکردگی اور خواتین کے 10 میٹر ایئرپسٹل مقابلے میں سونے کا تمغہ جیتنے پر مبارکباد۔ ان کے بہترین اور سچے نشانے نے ہمارے ملک کے لیے فخر کاموقع فراہم کیا ہے۔ میں آئندہ ان کی تمام کوششوں کے لیے اپنی بہترین نیک خواہشات پیش کرتا ہوں۔‘‘
-----------------------
ش ح۔ و ا ۔ ع ن
U NO: 10110
(
صدر جمہوریہ کا سکریٹریٹ
صدرجمہوریہ ہند نے دفاعی اعزاز تقریبII- میں سال 2020 کے لیے بہادری کے ایوارڈز تقسیم کیے
نئی دہلی،22 نومبر، 2021/صدرجمہوریہ ہند جناب رام ناتھ کووند نے آج شام  راشٹرپتی بھون میں منعقدہ دفاعی اعزاز تقریبII- میں سال 2020 کے لیے بہادری کے ایوارڈز اور ممتاز خدمات تمغے تفویض کئے۔
ایوارڈ یافتگان کی فہرست دیکھنے کے لئے یہاں کلک کریں:
۔۔۔
ش ح ۔ اس۔ ت ح
U –13155
(Visitor Counter : 94
کیمیکلز اور فرٹیلائزر کی وزارت
این آئی پی ای آر حیدر آباد کے آٹھویں کنووکیشن کا آغاز
پچھلے 2 اکیڈمک سالوں  کے طلبا کو ڈگریاں عطا کی گئیں
حیدر آٓباد نائیپر  کا 8واں کنووکیشن ورچوئلی طور سے منعقد کیاگیا۔ یہ گریجویٹ طلبا اور نائیپر حیدر آباد کے لئے جشن اور حصولیابی کا موقع تھا۔
اپنے خطاب میں تلنگانہ کی سرکار کے آئی ٹی ای اینڈ سی کے وزیر اور تقریب کے مہمان خصوصی جناب کے ٹی راما راؤ نے کہا کہ عالمی سطح پر حفظان صحت کی صنعت میں دوا سازی سے جڑے پروفیشنل کا اہم رول ہوگا۔
نائیپر کے ایپکس کونسل کے چیئرمین اور دوا سازی کے محکمہ کے سکریٹری ڈاکٹر پی ڈی واگھیلا نے بھارت کے سب سے بہترین انسٹی ٹیوٹ میں سے ایک سے گریجویٹنگ کرنے کے لئے سبھی کامیاب امیدواروں کو مبارکباد دی۔
انہوں نے نائیپر حیدر آباد کے ڈائریکٹر ڈاکٹر ششی بالا سنگھ اور نائیپر حیدرآباد کے بورڈ آف گورنرس کے چیئرمین جناب کے ستیش ریڈی کو این آئی آر ایف رینکنگ میں لگاتار بہتر مظاہرہ کرنے کے لئے مبارکباد دی۔ انہوں نے کووڈ-19 جیسی عالمی وبا کے دوران بھارت کی دوا کی صنعت کے ذریعہ بھارت اور دنیا کو زندگی بچانے والی دوائیں فراہم کرانے میں نبھائے گئے اہم رول کے بارے میں تفصیل سے جانکاری دی۔ انہوں نے کہا کہ طلبا کو انڈین فارمیسٹیکل صنعت میں تابناک موقع حاصل ہوں گے۔
جناب کے ستیش ریڈی نے اِس عالمی وبا کے دوران فارمیسٹیکل صنعت میں آئی مختلف تبدیلیوں کے بارے میں تفصیل سے بتایا۔ انہوں نے طلبا کو اس بدلتے ہوئے بہت سے چیلنجز مواقع کے بارے میں جانکاری دی۔ انہوں نے نائیپر حیدرآباد کے طلبا کو کامیابی سے پڑھائی پوری کرنے کے لئے بھی مبارکباد دی اور مستقبل کی کوششوں کے لئے انہیں اپنی طرف سے نیک خواہشات پیش کی۔
فارمیسٹیکل محکمہ کے جے ایس جناب رجنیش ٹنگل نے 12 سال کے اپنے طویل سفر میں نائیپر حیدر آباد کی طرف سے کی گئی اہم پیش رفت کا ذکر کیا اور کہا کہ اِس ادارے نے این آئی آر ایف میں اچھی درجہ بندی حاصل کرکے دوا سازی کے اداروں کے بیچ اپنی شناخت بنائی ہے۔
تقریب میں موجود سبھی سے خطاب کرتے ہوئے نائیپر حیدر آباد کے ڈائریکٹر ڈاکٹر ششی بالا سنگھ نے ادارے کے 12 سال کے سفر کے بارے میں تفصیلی جانکاری دی۔
اس ای کنووکیشن میں پچھلے دو سال کے تعلیمی سالوں کے کل 270 طلبا کو ڈگریاں عطا کی گئیں، جن میں ایم ایس فارما کے ، ایم بی اے فارما کے  اور پی ایچ ڈی کے  طلبا شامل تھے۔
...............................................................
م ن، ح ا، ع ر
U-4135
(Visitor Counter : 78
کابینہ
سماجی روزگار کے شعبوں میں برکس ممالک کے مابین تعاون کی مفاہمت کو کابینہ کی منظوری
نئی دہلی:24اکتوبر۔وزیراعظم جناب نریندر مودی کی صدارت میں منعقدہ مرکزی کابینہ نے سماجی اور روزگار کے شعبوں کے تعلق سے برکس ممالک یعنی برازیل، روسی وفاق، ہندوستان، چین، جنوبی افریقہ کے مابین ہوئے مفاہمتی دستاویز پر ہوئے دستخط کو اپنی منظوری دے دی ہے۔ اس مفاہمتی دستاویز پر برکس کے رکن ممالک کے وزرائے محنت اور روزگار کی میٹنگ کے دوران 3 اگست 2018 کو دستخط ہوئے تھے۔
تفصیلات:
مفاہمتی دستاویز پر ہندوستان سمیت فریقین نے معروف شعبوں یعنی محنت سے متعلق قانون اور عمل درآمد ، آسانی سے متاثر ہونے والے گروپوں پر خصوصی توجہ کے ساتھ مزدوروں کے حقوق کے تحفظ ، روزگار اور مزدوروں کے بازار سے متعلق پالیسیوں، پیشہ وارانہ تعلیم، ہنر مندی اور ٹریننگ نیز سماجی تحفظ کے شعبوں میں تعاون اور باہمی تقریبات کے انعقاد پر اتفاق کیا ہے۔ تنظیم کے رکن ممالک ، سماجی تحفظ اور محنت سے متعلق دوسرے موضوعات پر تعاون کے لئے برکس نیٹ ورک آف لیبر ریسرچ انسٹی ٹیوٹس اور برکس سوشل سیکوریٹی فریم ورک کو استعمال میں لاسکتے ہیں۔
اہم اثر
زیر تبصرہ مفاہمتی دستاویز بشمولیت ترقی اور صنعتی انقلاب سے خوشحالی کے مشترکہ مقصد کے ساتھ برکس کے رکن ممالک کے مابین تعاون، اشتراک اور ہم آہنگی کے لئے ایک میکنزم فراہم کرتا ہے۔
اس سے رکن ممالک کو روزگار اور محنت، سماجی تحفظ اور سماجی مذاکرات جیسے امور کے تعلق سے معلومات کے تبادلہ اور مشترکہ پروگراموں کے عمل درآمد میں سہولت حاصل ہوگی۔ اس سے بین الاقوامی تنظیم محنت کے انٹر نیشنل ٹریننگ سینٹر کی برکس نیٹ ورک آف لیبر انسٹی ٹیوٹ بھی شامل ہے، کے ساتھ نیٹ ورکنگ بھی یقینی ہوگی۔ یہ نیٹ ورک روزگار کی نئی شکلوں پر تحقیق اور نوجوانوں کے روزگار سے متعلق مرکزی خیال پر خصوصیت کے ساتھ توجہ دے گا۔یہ نیٹ ورک قریبی تعاون، معلومات کے تبادلے اور صلاحیت سازی سے متعلق حقیقی نیٹ ورک سمیت نئی ٹیکنالوجیوں کی بھی تلاش کرے گا۔برکس سوشل سیکوریٹی کوآپریشن فریم ورک ، برکس ممالک کے مابین قریبی سماجی تحفظ تعاون کو مزید مستحکم کرے گا اور سماجی تحفظ کے نظام اور سماجی تحفظ کے معاہدے میں بہتری کے لئے تعاون کرے گا۔
برکس روزگار ورکنگ گروپ کی دوسری میٹنگ 30 جولائی سے یکم اگست2018 تک، برکس محنت ا و روزگار کے وزارء کی میٹنگ 2 اگست سے 3اگست 2018 تک جنوبی افریقہ کے شہر ڈربن میں جنوبی افریقہ کی صدارت میں منعقد ہوئی تھی۔اس میٹنگ میں سماجی اور روزگار کے ماحول میں تعاون کے سلسلے میں برکس ممالک کے مابین مفاہمتی دستاویز کے مسودے پر تبادلہ خیال ہوا تھا اور30 جولائی سے یکم اگست 2018 کےدرمیان برکس ای ڈبلیو جی میٹنگ میں اس مسودے کو حتمی شکل دی گئی تھی اور 3 اگست 2018 کو برکس کے رکن ممالک کے وزرائے محنت نے اپنے اپنے ملک کی جانب سے ان پر دستخط کئے تھے۔ مفاہمتی دستاویز کے التزامات میں واضح طور پر اس کے مقاصد یعنی سماجی اور روزگار کے ماحول میں پالیسی اقدامات کی کامیابی سے تبادلے، پروگراموں کے تبادلے ، مشاورت ، ماہرین کی میٹنگوں اور کانفرنسوں کے انعقاد کے سلسلے میں تعاون کے طور پر واضح کیا گیا۔
محنت اور روزگار کی وزارت
صنعتی کارکنوں کے لیے صارف قیمت کا اشاریہ  – مئی، 2023
لیبر بیورو، محنت اور روزگار کی وزارت کا ایک منسلک دفتر، ہر ماہ صنعتی کارکنوں کے لیے کنزیومر پرائس انڈیکس کو ملک کے 88 صنعتی طور پر اہم مراکز میں پھیلی 317 مارکیٹوں سے جمع شدہ خوردہ قیمتوں کی بنیاد پر مرتب کر رہا ہے۔ یہ اشاریہ 88 مراکز اور کل ہند کے لیے مرتب کیا گیا ہے اور اگلے مہینے کے آخری کام کے دن جاری کیا جاتا ہے۔ ماہ مئی 2023 کا اشاریہ اس پریس ریلیز میں جاری کیا جا رہا ہے۔
مئی، 2023 کے لیے آل انڈیا سی پی آئی۔ آئی ڈبلیو میں 0.5 پوائنٹس کا اضافہ ہوا اور یہ 134.7  رہا۔ ایک ماہ کی فیصدی تبدیلی پر، اس میں پچھلے مہینے کے مقابلے میں 0.37 فیصد اضافہ ہوا ہے جو کہ ایک سال پہلے کے انہی مہینوں کے درمیان 1.02 فیصد کا اضافہ تھا۔
موجودہ انڈیکس میں قیمتوں میں زیادہ سے زیادہ اضافے کا رجحان خوراک اور مشروبات گروپ سے آیا جس کا کل تبدیلی میں 0.37 فیصد پوائنٹس کا حصہ رہا۔ آئٹم کی سطح پر چاول، ارہر دال، بھینس کا دودھ، ڈیری دودھ، مرغی کا گوشت، انڈے، مرغی، سیب، انگور، بیگن، لہسن، ادرک، آلو، پیاز، ٹماٹر، چینی سفید، زیرہ/جیرا، سپاری، ساڑھی کاٹن , شرٹ کلاتھ کاٹن، میڈیسن ایلوپیتھک، پرائیویٹ ٹیوشن/کوچنگ سینٹر فیس وغیرہ انڈیکس میں اضافے کے ذمہ دار ہیں۔ تاہم، اس اضافے کو بڑی حد تک گیہوں کاآٹا، بھنڈی ، لیموں، آم، سویابین کا تیل، سورج مکھی کا تیل، سرسوں کا تیل، بجلی کا گھریلو، مٹی کا تیل، وغیرہ نے اشاریے میں قیمتوں میں گراوٹ کا رجحان پیدا کرکے روک دیا تھا۔
مرکز کی سطح پر، جبل پور میں زیادہ سے زیادہ 5.2 پوائنٹس کا اضافہ ریکارڈ کیا گیا اور اس کے بعد سیلم نے 3.8 پوائنٹس کا اضافہ درج کرایا۔ دیگر مراکز کے علاوہ ، 2 مراکز میں 2 سے 2.6 پوائنٹس، 14 مراکز میں 1 سے 1.9 پوائنٹس اور 34 مراکز میں 0.1 سے 0.9 پوائنٹس کے درمیان اضافہ ریکارڈ کیا گیا۔ اس کے برعکس لدھیانہ میں ایک پوائنٹ کی زیادہ سے زیادہ کمی ریکارڈ کی گئی۔ دیگر مراکز کے علاوہ ، 26 مراکز میں 0.1 سے 0.9 پوائنٹس کے درمیان کمی ریکارڈ کی گئی۔ باقی نو مراکز کا انڈیکس جوں کا توں رہا۔
سال بہ سال مہنگائی پچھلے مہینے کے 5.09 فیصد کے مقابلے میں 4.42 فیصد رہی اور ایک سال پہلے کے اسی مہینے کے دوران یہ 6.97 فیصد تھی۔ اسی طرح خوراک کی افراط زر گزشتہ ماہ کے 4.16 فیصد کے مقابلے میں 3.24 فیصد اور ایک سال پہلے کے اسی مہینے کے دوران 7.92 فیصد رہی۔
سی پی آئی۔ آئی ڈبلیو  پر مبنی سال بہ سال افراط زر
اپریل، 2023 اور مئی، 2023 کے لیے آل انڈیا گروپ وار سی پی آئی۔ آئی ڈبلیو
|
|
نمبرشمار
|
|
گروپس
|
|
اپریل، 2023
|
|
مئی،2023
|
|
I
|
|
خوراک اور مشروبات
|
|
132.8
|
|
133.7
|
|
II
|
|
پان، سپاری، تمباکو اور نشہ آور اشیاء
|
|
154.7
|
|
155.5
|
|
III
|
|
کپڑے اور جوتے
|
|
136.1
|
|
136.9
|
|
IV
|
|
ہاؤسنگ
|
|
123.4
|
|
123.4
|
|
V
|
|
ایندھن اور روشنی
|
|
182.1
|
|
181.7
|
|
VI
|
|
متفرق
|
|
131.9
|
|
132.3
|
|
|
|
عمومی اشاریہ
|
|
134.2
|
|
134.7
سی پی آئی۔ آئی ڈبلیو: گروپ انڈیکس
جون 2023 کے مہینے کے لیے سی پی آئی- آئی ڈبلیو کا اگلا شمارہ 31 جولائی 2023 بروز پیر جاری کیا جائے گا۔ یہ دفتر کی ویب سائٹ www.labourbureau.gov.in پر بھی دستیاب ہوگا۔
صحت اور خاندانی بہبود کی وزارت
کووڈ – 19 ٹیکہ کاری سے متعلق تازہ جانکاری
ہم اس بات کو یقینی بنانے کے لیے کہ کوون کے ساتھ لوگوں کا ڈاٹا محفوظ ہے وقتاً فوقتاً مناسب اقدامات کر رہے ہیں
نئی دہلی،12 جون ، 2021/کوون نظام کو مبینہ طور پر ہیک کرنے کے معاملے کی ، الیکٹرانک اور اطلاعاتی ٹکنالوجی کی وزارت کی کمپیوٹر ایمرجنسی رسپانس ٹیم نے تحقیقات کی ہے۔
ٹیکہ کاری سے متعلق بااختیار گروپ کے چیئر میں ڈاکٹر آر ایس شرما نے وضاحت کی ہے کہ ڈارک ویب پر مبینہ ہیکرس کے دعوے جن کا تعلق کوون نظام کو مبینہ طور پر ہیک کرنے اور ڈیٹا لیک سے ہے بے بنیاد ہیں۔ ہم اس بات کو یقینی بنانے کےلیے کہ کوون پر لوگوں میں ڈیٹا محفوظ ہے وقتاً فوقتاً مناسب اقدامات جاری رکھے ہوئے ہے۔
۔۔۔
م ن ۔ اس۔ ت ح ۔
U –5385
(Visitor Counter : 147
سائنس اور ٹیکنالوجی کی وزارت
‘‘آئی آئی ایس ایف -2020ہندوستان کی سائنس اور ٹکنالوجی کی طاقت وصلاحیت سے ہندوستانی عوام اور پوری عالمی برادری کو متعارف کرانے کاایک موقع ہے :ڈاکٹرہرش وردھن ’’
‘‘آئی آئی ایس ایف – 2020 سائنس اورٹکنالوجی ایک ایسی تقریب ہے ، جس میں یہ باورکرایاگیاہے کہ عوام کی شراکت داری اور ہماری زندگیوں کے مسائل کو حل کرنے میں سائنس، ٹکنالونی ، انجینئرنگ اورریاضی کتنے معاون ثابت ہوسکتے ہیں :’’ڈاکٹرہرش وردھن
‘‘ اس بات کی اشد ضرورت ہے کہ ہندوستانی سائنس اور ٹکنالوجی کی حصولیابیوں اور اقدامات سے کس طرح کی خوشحالی اور ترقی حاصل ہوئی ہے ، اس کے ساتھ ہی اہم بات یہ ہے کہ اب یہ جاننا بھی ضروری ہے کہ سائنس وٹکنالوجی کے ذریعہ کس طرح معاشرے کوخودانحصاربنایاجاسکتاہے ۔ انڈیاانٹرنیشنل سائنس میلہ -2020سے نہ صرف یہ کہ ہندوستان کے عوام ہندوستانی سائنس اور ٹکنالوجی کی صلاحیت وطاقت کا نظارہ کرسکتے ہیں بلکہ عالمی برادری بھی اس کا بخوبی مشاہدہ کرسکتی ہے ۔ ’’
یہ بات مرکزی وزیر برائے سائنس وٹکنالوجی ، ارضیاتی سائنس اورصحت وخاندانی فلاح وبہبود جناب ڈاکٹرہرش وردھن نے آئی آئی ٹی کانپورمیں آج منعقدہوئی ایک تقریب میں کہی۔انھوں نے کہاکہ آئی آئی ایس ایف -2020ایک ایسا سائنس وٹکنالوجی کا میلہ ہے جس میں مختلف طبقات کے لوگ شرکت کررہے ہیں اور اس میں وہ یہ نظارہ بھی کرسکتے ہیں کہ ہماری زندگیوں کے مسائل کوحل کرنے میں سائنس وٹکنالوجی ، انجینئرنگ اورریاضی کتنے معاون ثابت ہوسکتے ہیں ۔ انھوں نے اس امید کااظہارکیاکہ ڈیجیٹل پلیٹ فارم کے استعمال سے سائنس سے محبت کرنے والے لوگوں کے نزدیک آئی آئی ایس ایف بہت قریب ہے اورصرف ایک کلک کی ضرورت ہے ۔ یہ سائنس کی پہلی ایسی تقریب ہے جو ورچوئل طریقے سے منعقد ہوئی ہے ۔
وزیرموصوف نے ستائش کی کہ آئی آئی ٹی کانپورایک ارتقاپذیرتحقیقی ہب ہے جہاں اکیڈمک تحقیق اور آؤٹ ریچ کا عمل احسن طریقے سے ہوتاہے ۔ اپنے اکیڈمک اورتحقیق سے اس ادارے نے عالمی سطح پر اثرات مرتب کئے ہیں تاہم یہ ترقی کے قومی ایجنڈے سے کلی طورپر جڑاہواہے ۔ انھوں نے کہاکہ مجھے اس بات پرفخرہے کہ آپ آتم نربھربھارت کے ویژن کو پوراکرنے اورعالمی سطح پر سائنس وٹکنالوجی اور اختراع کے نقطہ نظرسے فلاح وبہبود کا اعلی ٰ کام کررہے ہیں ۔
اس سال آئی آئی ایس ایف -2020،آئی آئی ٹی کانپورکا شراکت دارہے جو ملک کا ایک اہم تعلیمی ادارہ ہے اور جو مختلف شعبوں میں ٹیک –اختراع اورریسرچ کاکام پھیلارہی ہے ۔ اس کے ساتھ ہی یہ ادارہ دوسرے بہت سے شعبوں میں اپنی تحقیق کے لئے جاناجاتاہے ۔ یہ شراکت داری آتم نربھربھارت کے نشانے کو پوراکرنے اورمعلومات کا عالمی ہب بنانے میں مدد کرنے کے مقصد سے ہے ۔
آئی آئی ٹی کانپورکے ڈائرکٹرپروفیسرابھے کرن دیکر ، پروفیسرسندیپ ورما ، سکریٹری سائنس اورانجینئرنگ ریسرچ بورڈ  نیشنل آرگنائزنگ سکریٹری وجننا بھارتی  جناب جینت سہسربدھے ،وبھاکے جنرل سکریٹری کانپورحلقہ ، ڈاکٹرسنیل مسرا اور دوسری بہت سے اہم شخصیات نے اس پروگرام میں شرکت کی ۔
عظیم الشان سائنسی میلے کا چھٹاایڈیشن 22سے 25دسمبر ، 2020کو منعقد ہورہاہے ، جس میں ہندوستان کی سائنسی اورٹکنالوجی کے حصولیابیوں کا نہ صرف جشن منایاجائے گابلکہ طلباء اور تحقیق کاروں کواس سے روشناس بھی کرایاجائے گا۔ میلے کے اس ورچوئل ایڈیشن میں عوام کو بھی شامل کیاجائے گا تاکہ انھیں یہ بتایاجاسکے کہ ان کی زندگیو ں میں بہتری لانے میں سائنس ٹکنالوجی انجینئرنگ اورریاضی کیارول اداکرسکتے ہیں ۔
آٓئی آئی ایس ایف -2020کونسل آف سائنٹفک اینڈانڈسٹریل ریسرچ  محکمہ سائنس وتکنالوجی  ، ارضیات سائنس کی وزارت محکمہ بائیوٹکنالوجی  انڈین کونسل آف میڈیکل ریسرچ  نئی دہلی ہیں ۔
امور داخلہ کی وزارت
وزیر اعظم نریندر موودی کی قیادت میں حکومت نے 1364.88 کروڑ روپے کے مالی خرچ کے ساتھ ایک اپریل 2021 سے 31 مارچ 2026 تک 5 سال کی مدّت کے لئے ایمیگریشن ویزا فورنرس رجسٹریشن ٹریکنگ  اسکیم کو جاری رکھنے کو منظوری دے دی ہے
اس اسکیم کو جاری رکھنے سے معلوم ہوتا ہے کہ مودی حکومت ایمیگریشن اور ویزا خدمات کی جدید کاری کے تئیں پر عزم ہے
مرکزی وزیر داخلہ امت شاہ کی رہنمائی میں داخلی امور کی وزارت کا مقصد ایک محفوظ اور مربوط خدمات کی فراہمی کا فریم ورک فراہم کرنا ہے جس سے اس اسکیم کے ذریعہ قومی سلامتی کو مستحکم رکھتے ہوئے مستحق مسافروں کو آسانی ہو
وزیر اعظم جناب نریندر موودی کی قیادت میں حکومت نے 1364.88 کروڑ روپے کے مالی خرچ کے ساتھ ایک اپریل 2021 سے 31 مارچ 2026 تک 5 سال کی مدّت کے لئے ایمیگریشن ویزا فورنرس رجسٹریشن ٹریکنگ  اسکیم کو جاری رکھنے کو منظوری دے دی ہے۔
اس اسکیم کو جاری رکھنے سے معلوم ہوتا ہے کہ مودی حکومت ایمیگریشن ویزا فورنرس رجسٹریشن ٹریکنگ  کے اہم مقصد کے تئیں پر عزم ہے۔جو ایمیگریشن اور ویزا خدمات کی اپگریشن اور جدید کاری ہے ۔ مرکزی وزیر داخلہ جناب امت شاہ کی نگرانی میں امور داخلہ کی وزارت کامقصد ایک محفوظ اور مربوط خدمات کی فراہمی کا فریم ورک فراہم کرنا ہے جس سے اس اسکیم کے ذریعہ قومی سلامتی کو مستحکم رکھتے ہوئے مستحق مسافروں کے لئے آسانی ہو ۔
اس پروجیکٹ کی ایک عالمی پہنچ ہے اور اس کا مقصد دنیا بھر میں 192 بھارتی مشنوں ، بھارت میں 108 ایمیگریشن چیک پوسٹس  ، 12 غیرملکیوں کے علاقائی رجسٹریشن افسران  اور دفاتر اور 700 سے زیادہ غیر ملکیوں کے رجسٹریشن افسران  ، ملک بھر کے پولس کے سپرینٹینڈنس  / ڈیپٹی کمیشنر آف پولس  کا احاطہ کرتے ہوئے ایمیگریشن ، ویزا جاری کرنے ، غیر ملکیوں کے رجسٹریشن اور ہندوستان میں ان کی سرگرمیوں کی نگرانی سے متعلق کام کاج کو زیادہ سے زیادہ بڑھانا اور ایک دوسرے سے جوڑناہے ۔
آئی وی ایف آر ٹی کے شروع ہونے کے بعد جاری کئے گئے ویزا اور او سی آئی کارڈس کی تعداد میں اضافہ ہوا ہے 2014 میں یہ 44.43 لاکھ تک جاری کئے گئے تھے جبکہ 2019 میں یہ 64.59 لاکھ تک جاری کئے گئے۔گزشتہ 10 سال کے دوران بھارت میں آنے اور بھارت سے جانےوالی بین لاقومی آمد و رفت میں 3.71 کروڑ سے لے کر 7.5 کروڑ تک کا ضافہ ہوا ہے جو ایک کمپاؤنڈڈ اینول گروتھ ریٹ کا 7.2 فیصد ہے۔
اقلیتی امور کی وزارتت
اقلیت کی تعریف
نئی دہلی:09؍اگست2021:
مرکزی حکومت قومی اقلیتی کمیشن ، ایکٹ 1992 کی دفعہ 2کے تحت مختلف اسٹیک ہولڈرز کے مشورے سے قومی سطح پر اقلیتی فرقوں کو نوٹیفائی کرتی ہے۔ این سی ایم ایکٹ کی دفعہ 2کے تحت اقلیتی فرقے کے طورپر نوٹیفائیڈ چھ فرقے عیسائی، سکھ، مسلم، بودھ، پارسی اور جین ہیں۔کسی ریاست میں اقلیتی فرقے کے طورپر کسی ریاست کے لئے خصوصی فرقے کا نوٹیفکیشن متعلقہ ریاست کے دائرہ کار میں آتا ہے۔
آئین کی دفعہ 29 اور 30 اقلیتوں کے مفادات کو تحفظ فراہم کرتی ہے،جس میں لسانی اقلیتیں بھی شامل ہیں۔لسانی اقلیتوں کےلئے کمشنر کے ذریعے کام کرنے والی تعریف کچھ یوں ہے:- ’’لسانی اقلیت بھارت کے خطے یا اس کے کسی حصے میں رہنے والے اشخاص کا گروپ ہے، جن کی اپنی ایک زبان یا رسم الخط ہے۔اقلیتی گروپ کی زبان آئین کی آٹھویں فہرست میں درج 22زبانوں میں سے ایک ہونے کی ضرورت نہیں ہے۔ دوسرے لفظوں میں ریاستی سطح پر لسانی اقلیتوں کا مفہوم ایسے لوگوں کا گروپ یا گروہ ہے، جن کی مادری زبان ریاست کی بنیادی زبان سے مختلف ہے اور ضلع ، تعالقہ ؍تحصیل سطحوں پر ضلع یا تعالقہ کی بنیادی زبان سے بھی اور متعلقہ اضلاع یا تعالقہ ؍تحصیل کی بنیادی زبان سے مختلف ہے۔‘‘ اس لئے لسانی اقلیتوں کی شناخت متعلقہ ریاستوں؍ مرکز کے زیر انتظام ریاستوں کے ذریعے کی جاتی ہے۔لسانی اقلیت کمشنر کی 52ویں رپورٹ میں ریاست ؍ وفاقی ریاست خطے وار وسیع طورپر لسانی خاکہ دستیاب ہے۔اس کے علاوہ لسانی اقلیتوں کے مفادات پر مناسب توجہ دی جاتی ہے اور لسانی اقلیتوں کے کمشنر کے دفتر کو ملک میں لسانی اقلیتوں کے لئے فراہم کئے گئے تحفظاتی اقدامات سے متعلق تمام معاملوں کی جانچ کرنے کےلئے لازمی کردیا گیا ہے۔
حکومت اقلیتوں کے لئے ایک قومی کمیشن کی تشکیل کرنے کےلئے پہلے ہی قومی اقلیتی کمیشن ایکٹ 1992 لاگو کرچکی ہے۔ قومی اقلیتی کمیشن کو متاثر اشخاص سے پٹیشن ؍شکایتیں موصول ہوتی ہیں اور کمیشن کے ذریعے وصول کی جانے والی مذکورہ پٹیشن ؍شکایات پر مرکز اور ریاستی حکومتوں کے تحت متعلقہ حکام سے رپورٹ طلب کرکے کارروائی کی جاتی ہے۔رپورٹ موصول ہونے پر کمیشن شکایات کے ازالے کے لئے متعلقہ حکام سے مناسب شفارشیں کرتا ہے۔
یہ اطلاع اقلیتی امور کے وزیر جناب مختار عباس نقوی نے آج راجیہ سبھا میں ایک سوال کے تحریری جواب میں دی۔